Kódex
správania
a etikyKÓDEX SPRÁVANIA A ETIKY 2022
Magna International

1

ODKAZOD VÝKONNÉHO RIADITEĽA
Kódex správania a etiky spoločnosti Magna je zakotvený v našej kultúre a podporuje cieľ a základné
hodnoty našej spoločnosti. Náš kódex odráža záväzok celej našej organizácie a zdôrazňuje kľúčové
zásady, ktoré nás vedú k tomu, aby sme vždy konali bezúhonne a robili správne veci.
Aby sme chránili svoju povesť a prispievali k trvalému úspechu spoločnosti Magna, je dôležité, aby sme
si všetci našli čas na preštudovanie a pochopenie hodnôt zakotvených v našom kódexe a dodržiavaliich. Náš kódex je plán, ktorým sa môžeme každý deň riadiť a ktorý nás usmerňuje pri rozlišovaní toho,čo je prijateľné a čo nie pri prijímaní rozhodnutí, ktoré ovplyvňujú spoločnosť Magna.
Od roku 2022 organizácia Ethisphere uznáva spoločnosť Magna za jednu z najetickejších spoločnostína svete, čo je pocta vyhradená iba pre vybraný počet organizácií, ktoré majú zavedené výnimočné
programy a zaviazali sa podporovať integritu podnikania. Som hrdý na našich oddaných zamestnancov,
ktorí sú verní spoločnosti Magna a vo všetkom, čo robia, uplatňujú najvyššie etické štandardy.
Naši zamestnanci sú kľúčom k nášmu úspechu.
Ďakujem vám za pretrvávajúcu oddanosť spoločnosti Magna a odhodlanie presadzovať naše etické
hodnoty.
Swamy KotagiriVýkonný riaditeľ

KÓDEX SPRÁVANIA A ETIKY 2022
Magna International

2

ODKAZOD RIADITEĽKY PRE SÚLAD
S PREDPISMI
Kódex správania a etiky spoločnosti Magna je naším vodidlom, ktoré nás usmerňuje pri tom, aby sme
svoju obchodnú činnosť vykonávali poctivo a s morálnou integritou. Nedávno som dostala e-mail od
dlhoročného zamestnanca spoločnosti Magna. Napísal mi, že bol vždy hrdým zamestnancom
spoločnosti Magna, jeho pocit hrdosti však ešte zosilnel, keď sa dozvedel, že spoločnosť,pre ktorú pracuje, stanovila etiku a morálnu integritu za svoju kľúčovú prioritu.
Som veľmi hrdá aj na skvelú prácu, ktorú naši zamestnanci odviedli v záujme dodržiavania nášho
Kódexu správania a etiky a získavania potrebných odpovedí. Tieto odpovede nie sú vždy úplne
jednoznačné, prípadne patria do „sivej“ zóny. Zaznamenali sme nárast v počte otázok smerovaných
na našich pracovníkov na pozícii Regional Compliance
Officer a intenzívnejšie využívanie našich interne dostupných prostriedkov na dodržiavania súladu
s predpismi. Zisťujeme aj to, že zamestnanci čoraz častejšie používajú náš systém Disclose It! naodhaľovanie konfliktov záujmov a poskytovania darov verejným činiteľom, ako aj nástroj Integrity
Check, prostredníctvom ktorého si môžeme overiť, či tretie strany, ktoré zastupujú spoločnosť Magna,
sú známe svojimi etickými obchodnými vzťahmi. Zamestnanci sa zaviazali k tomu, že sa z nich stanú„Zástancovia spoločnosti Magna“, v rámci čoho sa od každého z nás vyžaduje, aby sme sa v prípade,že sa staneme svedkami nevhodného správania, iba neprizerali a neváhali sa ozvať.
Pôsobíme v mimoriadne komplikovanej obchodnej oblasti, v ktorej čelíme náročným a odlišným
otázkam etiky a súladu. Ďakujem vám za vaše každodenné úsilie, ktoré prejavujete tým, že konátes morálnou integritou a neváhate sa ozvať. Vaša oddanosť je hnacou silou nášho pokračujúceho
úspechu – a posúva nás jedným smerom. Forward. For All.
Joanne HoribeováVice President, Ethics and Chief Compliance OfficerKÓDEX SPRÁVANIA A ETIKY 2022
Magna International

3

ObsahODKAZ OD VÝKONNÉHO RIADITEĽA .................................................................. 2ODKAZ OD RIADITEĽKY PRE SÚLAD S PREDPISMI .......................................... 3ÚVOD ....................................................................................................................... 5
Vízia l Poslanie l Hodnoty ...................................................................................... 7
POVINNOSTI............................................................................................................ 8
NAŠI ZÁKAZNÍCI/TRH .......................................................................................... 10
Podnikanie s integritou, spravodlivosťou a rešpektom ................................ 10
Súlad s protimonopolnými zákonmi a zákonmi o hospodárskej súťaži ...... 10
Súlad s antikorupčnými zákonmi .................................................................... 10
Lobing a politická participácia ......................................................................... 11
NAŠI AKCIONÁRI/INVESTORI.............................................................................. 13
Finančné vykazovanie ...................................................................................... 13
Neprípustné obchodovanie s cennými papiermi............................................ 13
Zverejňovanie informácií .................................................................................. 14
NAŠI ZAMESTNANCI ............................................................................................ 15Životné prostredie, bezpečnosť a ochrana zdravia pri práci ........................ 15
Ochrana osobných údajov ............................................................................... 15
Rešpektovanie ľudských práv ......................................................................... 15
Rôznorodosť a inklúzia .................................................................................... 16
Obozretná komunikácia .................................................................................... 17
Nahlasovanie porušovania predpisov ............................................................. 18
NAŠE PODNIKANIE .............................................................................................. 19Využívanie dôverných informácií .................................................................... 19
Investície a obchodné príležitosti .................................................................... 19
Sebazvýhodňovanie a zaobchádzanie s rodinnými príslušníkmi
a priateľmi .......................................................................................................... 20
Externé pozície .................................................................................................. 20
Dary a ponuky reprezentačného charakteru................................................... 20
DODATOČNÉ ZDROJE ......................................................................................... 22GLOSÁR ................................................................................................................ 23KÓDEX SPRÁVANIA A ETIKY 2022
Magna International

4

ÚVOD
Je dôležité, aby sme všetci chápali našu povinnosť vykonávať obchodnú činnosť spôsobom, ktorý jeetický a zároveň v súlade s našimi firemnými politikami.
V dnešných časoch, keď situácia v oblasti mobility je čoraz zložitejšia a náročnejšia, je dôležité, aby
sme všetci chápali svoju povinnosť podnikať spôsobom, ktorý je etický a zároveň v súlade s našimi
podnikovými politikami. Náš Kódex správania a etiky (ďalej len „kódex“) slúži ako vodidlo, ktoré námpomôže dodržiavať naše etické štandardy.
Od každého zamestnanca očakávame a vyžadujeme, aby konal v súlade s platným právom, ako aj
našimi základnými hodnotami a obchodnými zásadami. Očakávame, že aj naši dodávatelia, konzultanti,
nezávislí subdodávatelia, sprostredkovatelia a ďalší zástupcovia budú spĺňať tieto štandardy. Porušenie
tohto kódexu povedie k disciplinárnemu opatreniu voči zamestnancom, prípadne až k rozviazaniu
pracovného pomeru.
Tento štandard sa týka toho, ako:
• sa k sebe správame na pracovisku,• dodržiavame záväzky voči životnému prostrediu,• postupujeme vo vzťahu ku konkurencii,• pristupujeme k spolupráci s verejnými činiteľmi a• chránime dôverné informácie naše aj našich zákazníkov.
Každý z nás je zodpovedný za to, aby konal čestne a bezúhonne a aby sa vždy rozhodoval eticky.
Je to kriticky dôležitá súčasť našej práce. Náš tím pre etiku a právny súlad sa zaviazal poskytovať nám
potrebné školenia a priebežnú podporu, aby sme v tejto oblasti dokázali uspieť.
Náš kódex sa vzťahuje na interakcie v našom spoločnom profesijnom živote, a to vrátane
každodenných stretnutí v kancelárii, spoločne používaných online priestoroch, na sociálnych sieťach,konferenciách a iných podujatiach, kde zastupujeme spoločnosť Magna.
Tento kódex predstavuje prostriedok, ktorý nám pomôže pri plnení našich povinností ako
zamestnancov spoločnosti Magna a poskytuje témy na zabezpečenie súladu s miestnymi
a medzinárodnými právnymi predpismi.

KÓDEX SPRÁVANIA A ETIKY 2022
Magna International

5

OT.: Som zamestnancom spoločnosti Magna. Týka sa tento Kódex správania a etiky aj mňa?
ODP.: Áno. Tento kódex sa vzťahuje na všetkých zamestnancov spoločnosti Magna International Inc.
(vrátane zamestnancov na plný aj čiastočný úväzok) a všetky jej prevádzkové skupiny, divízie,spoločné podniky a iné prevádzky na celom svete. Vzťahuje sa aj na všetkých našich riaditeľov
a vedúcich pracovníkov.
OT.: Som dodávateľom spoločnosti Magna. Týka sa tento kódex aj mňa?
ODP.: Od každého, kto koná v našom mene, ako sú dodávatelia, konzultanti, nezávislí subdodávatelia,
sprostredkovatelia a iní zástupcovia, sa vyžaduje, aby spĺňali požiadavky uvedené v Kódexe
správania dodávateľov, ktorým sa stanovujú štandardy podobné štandardom v tomto kódexe.
OT. Čo sa stane, ak tento kódex poruším?
ODP.: Sme odhodlaní konať v úplnom súlade s hodnotami tohto kódexu a každý prípad nedodržania
týchto záväzkov budeme brať vážne. Porušenie tohto kódexu povedie k disciplinárnemu opatreniu.
Druh disciplinárneho opatrenia závisí od závažnosti porušenia a vo vážnych prípadoch môže zahŕňať
aj rozviazanie pracovného pomeru.
Dôsledky sú rovnaké aj pre našich dodávateľov, konzultantov, nezávislých dodávateľov,sprostredkovateľov či iných zástupcov, ktorí nedodržia etické štandardy, ktoré očakávame od našich
zamestnancov. V prípade závažného porušenia môžeme ukončiť vzťah s príslušnou treťou stranou.
Nesmieme zabúdať ani na to, že niektoré časti tohto kódexu odrážajú platné zákonné požiadavky.
To znamená, že porušenie kódexu môže v niektorých prípadoch predstavovať aj porušenie zákona.
V týchto prípadoch môže byť trestom aj pokuta či väzenie.
Upozorňujeme, že otázky a príklady uvedené v tomto dokumente sú iba ilustračné, neopisujú konkrétne udalosti a nekladú si za cieľ zachytiť všetky a dokonca ani tie
najvážnejšie prípady, ktoré môžu nastať v zmysle nášho Kódexu správania a etiky.

KÓDEX SPRÁVANIA A ETIKY 2022
Magna International

6

Vízia l Poslanie l Hodnoty
Naša vízia
Podpora mobility pre všetkých a všetko.

Naše poslanie
Naším poslaním je využiť svoju odbornosť na vytvorenie lepšieho sveta mobility, zodpovedne. Robíme
to tak, že vyvíjame technológie, systémy a koncepcie, vďaka ktorým sú vozidlá bezpečnejšie a čistejšie
pre všetkých.

Základné hodnoty
Naše základné hodnoty, ktoré sa riadia našou Chartou zamestnancov, sú odrazom toho, kto sme ako
jednotlivci aj ako spoločnosť.

Myslieť vo veľkom
Každého posilňovať, aby konal odvážne.

Prevziať zodpovednosť
Prevziať v rámci svojich činov a záväzkov zodpovednosť za seba a ostatných.

Nikdy sa neuspokojiťNeustále inovovať, zlepšovať a klásť tie správne otázky.

Spolupracovať
Robíme maximum, keď to robíme spoločne, s rešpektom a pokorou.

KÓDEX SPRÁVANIA A ETIKY 2022
Magna International

7

POVINNOSTIŽivot je plný rozhodnutí a mnohé z nich urobíme v krátkom okamihu, každý deň.
Niektoré rozhodnutia sú však dôležitejšie ako iné. A rozhodnutia, ktoré prijímame v mene spoločnosti
Magna, sa dotýkajú celej spoločnosti i nás samotných.
Skrátka, naše rozhodnutia riadia integritu.
Máme Kódex správania a etiky, ktorý nám na pracovisku pomáha prijímať tie najlepšie rozhodnutia.
Tento kódex sa týka VŠETKÝCH zamestnancov spoločnosti Magna na celom svete vrátane
podnikových a skupinových ústredí, výrobných divízií a spoločných podnikov.
Očakávame, že všetci zamestnanci si náš kódex prečítajú, porozumejú mu a vždy budú konať etickya čestne. Prijímanie správnych rozhodnutí a dodržiavanie zákonov a predpisov, ktoré sa vzťahujú
na našu činnosť, je kriticky dôležité pre náš úspech, dnes i v budúcnosti.

Čo môžeme urobiť
Spoliehame sa na to, že nám všetci zamestnanci pomôžu udržať si integritu v rámci celej organizácie.
Musíme:•••Oboznámiť sa s naším kódexom a so súvisiacimi politikami dodržiavania predpisovOzvať sa, ak sa domnievame, že došlo k možnému porušeniu tohto kódexu, resp.
ak máme otázku týkajúcu sa nášho kódexu
Každý deň dodržiavať základné zásady, ktoré tvoria náš kódex

Toto máme na mysli, keď hovoríme: Know it. Speak it. Live it. Úspech spoločnosti Magna závisí aj od
toho, či sa naši zamestnanci budú aktívne zaujímať o to, či sa všetky pracovné činnosti vykonávajú
etickým spôsobom.

Očakávania od našich vedúcich pracovníkov
Od našich výkonných riaditeľov, vedúcich a manažérov sa očakáva, že pôjdu príkladom a sami budúdodržiavať najvyššie etické štandardy. Od našich vedúcich pracovníkov sa tiež očakáva, že budú
všímaví voči každému potenciálnemu porušeniu tohto kódexu a že prípadné obavy včas nahlásia.
Zároveň musia naši vedúci pracovníci podporovať prostredie, v ktorom sa zamestnanci nebudú báť
vyjadriť svoje obavy z porušenia predpisov. Vedenie príkladom má zásadný význam pre presadzovanie
a dodržiavanie celopodnikových noriem správania uvedených v tomto kódexe.
Vedúci pracovníci zohrávajú kľúčovú úlohu aj pri zabezpečovaní toho, aby nedošlo k odvetným
opatreniam voči zamestnancom (alebo iným ľuďom), ktorí nahlásia čestne a v dobrej viere svoje
obavy. Tento druh odvetných opatrení výslovne zakazuje naša Politika v oblasti zamedzenia
odvetným opatreniam.

KÓDEX SPRÁVANIA A ETIKY 2022
Magna International8

Odvetné opatrenia môžu mať mnoho podôb a jednou z nich môže byť aj rafinované konanie. Môže ísťnapríklad o skrátený pracovný čas alebo zníženie mzdy, prepustenie, preloženie na nižšiu pozíciu,suspendovanie, vyhrážanie sa, obťažovanie, zneužívanie, zahanbovanie, ponižovanie aleboodrieknutie príležitostí (ako napríklad povýšenie, zvýšenie mzdy alebo nadčasy). Ďalšie informácienájdete v našej Politike v oblasti zamedzenia odvetným opatreniam.
OT.: Mám podozrenie, že môj nadriadený porušuje náš kódex, obávam sa však, že ak tonahlásim, bude to mať negatívny dosah na moje zamestnanie. Ochráni ma spoločnosť Magna,
ak môj nadriadený zistí, že som ho nahlásil?
ODP.: Áno. Naša Politika v oblasti zamedzenia odvetným opatreniam zakazuje, aby nadriadení
proti zamestnancom podnikli odvetné opatrenia, a chráni zamestnancov, ktorí v dobrej viere nahlásia
problémy.
OT.: Platí Politika v oblasti zamedzenia odvetným opatreniam aj v prípade, ak ma prepustili zo
zamestnania po tom, čo som v dobrej viere nahlásil problém?
ODP.: Áno, odvetné opatrenia môžu mať aj formu výpovede. Môžu však mať aj iné podoby (vrátane
sofistikovanejších prejavov). Ďalšie informácie nájdete v našej Politike v oblasti zamedzenia
odvetným opatreniam.

KÓDEX SPRÁVANIA A ETIKY 2022
Magna International

9

NAŠI ZÁKAZNÍCI/TRH
Podnikanie s integritou, spravodlivosťou a rešpektom
Pri našej činnosti sa riadime filozofiou, že všetci, zamestnanci i manažment, sa delíme o zodpovednosť
za úspech spoločnosti Magna.
Aby sme si mohli túto zodpovednosť splniť, musíme všetci konať s morálnou integritou. To znamená,že musíme dodržiavať literu a ducha zákonov, ktoré sa nás dotýkajú, presadzovať tento kódex
a dodržiavať svoje záväzky.
Zároveň musíme byť féroví vo vzťahu k zamestnancom, zákazníkom, dodávateľom a inýmzainteresovaným skupinám.
Nevyhnutné je aj to, aby sme rešpektovali iné pohľady a názory, postupovali citlivo a ohľaduplne
ku kultúram a zvykom krajín, v ktorých podnikáme, a brali ohľad na to, aký vplyv máme na miestne
komunity a životné prostredie v mieste podnikania.

Súlad s protimonopolnými zákonmi a zákonmi o hospodárskej súťaži
Pre konkurentov sme ťažký súper, ale vždy pritom rešpektujeme zásady spravodlivej súťaže. Musíme
preto dodržiavať všetky platné protimonopolné zákony a zákony o hospodárskej súťaži. Nebudemesa podieľať na žiadnych činnostiach, ktoré sú v rozpore s týmito zákonmi, ako je napríklad dohoda
s konkurentmi na stanovení cien, zliav či podmienok predaja, obmedzení výroby, rozdelení trhu,
koordinácii ponúk alebo bojkote zákazníkov a dodávateľov, stanovení odmien zamestnancov alebona tom, že navzájom nebudú prijímať svojich zamestnancov.
Naša Politika v oblasti protimonopolných predpisov a hospodárskej súťaže obsahuje
komplexnejšie vysvetlenie, ako tento záväzok dodržiavame.
OT.: Na veľtrhu Auto Shanghai som stretol bývalého kolegu z oddelenia predaja, ktorý teraz
pracuje pre konkurenciu. Pri obede sa ma spýtal, či by sme mohli vymyslieť spoločnú stratégiu
postupu voči novému problematickému zákazníkovi. Povedal som mu, že sa mu ozvem.
Čo som mal spraviť?
ODP.: Hoci obed s bývalým kolegom ešte nie je problém, akýkoľvek pokus o koordináciu stratégies konkurenciou v súvislosti so zákazníkom je prísne zakázaný. V tejto situácii okamžite ukončite
rozhovor o koordinácii stratégie a povedzte bývalému kolegovi, aby túto tému neotváral. Potom o tejto
skutočnosti okamžite informujte právne oddelenie alebo oddelenie pre dodržiavanie predpisov.

Súlad s antikorupčnými zákonmi
Neponúkame ani neprijímame úplatky ani nezákonné provízie, či už priamo alebo prostredníctvom
tretích strán. Pri dávaní alebo prijímaní čohokoľvek cenného musíme myslieť na to, či to môže ovplyvniť
obchodné rozhodnutie alebo či to môže vyvolať takýto dojem u iných osôb. Musíme zabezpečiť, abyKÓDEX SPRÁVANIA A ETIKY 2022
Magna International10

záznamy o vykonaných platbách boli vždy presné a úplné. Tieto povinnosti sa vzťahujú na všetky
prípady, ale obzvlášť na verejných činiteľov.
Náš záväzok zamedziť korupcii sa vzťahuje na všetky naše prevádzky bez výnimky, bez ohľadu na
miestne zákony či kultúrne praktiky. Aj od tretích strán, ktoré vystupujú v našom mene, očakávame
dodržiavanie tohto záväzku.
Viac informácií o našom záväzku podnikať bez úplatkov nájdete v našej Politike v oblasti úplatkov
a nenáležitých platieb.
OT.: V mojej krajine sa štátnym úradníkom bežne dávajú malé platby (zvyčajne pod 100 $), aby
sa povolenia vystavovali rýchlejšie. Je takáto platba v súlade s naším kódexom a politikami?
ODP.: Nie. Náš kódex a Politika v oblasti úplatkov a nenáležitých platieb zakazujú takéto platby,
ktoré sa často označujú ako platby za „uľahčenie“ (alebo „namazanie“). Aj keď sú tieto platby
v niektorých krajinách úplne bežné a niekde aj legálne, v iných krajinách sú jednoznačne nelegálne.
OT.: Verejný činiteľ, ktorý kontroluje, či dodržiavame bezpečnostné predpisy, mi dal životopis
svojho synovca s otázkou, či by sa pre neho na mojom oddelení nenašlo miesto. Prečítal som sijeho životopis a zdá sa, že má veľmi dobrú kvalifikáciu. Čo mám robiť?
ODP.: Okamžite informujte o tejto žiadosti nadriadeného, právne oddelenie alebo oddelenie pre dodržiavanie
predpisov. S dotyčným uchádzačom by sa malo zaobchádzať ako s inými kvalifikovanými uchádzačmi
na danú pozíciu. K podobným žiadostiam treba pristupovať opatrne, aby sme dokázali dodržať zákon
i naše hodnoty a zároveň si udržať dobré vzťahy.

Lobing a politická participáciaKeďže zákony upravujúce lobing a politické príspevky môžu byť veľmi komplexné a v rôznych krajinách,v ktorých podnikáme, sa môžu výrazne líšiť, naše aktivity na poli lobingu a politickej participácie musia
byť veľmi obozretné.
Nesmieme sa púšťať do lobovania na žiadnej úrovni štátnej správy ani nesmieme poskytovať politické
príspevky (vrátane peňažných darov, tovaru a služieb) v mene spoločnosti Magna bez písomného
povolenia od predstaviteľa ústredia spoločnosti, ktorý je výslovne oprávnený riešiť tieto otázky.
Ďalšie informácie získate od člena tímu pre vládne záležitosti (viac sa dozviete na stránke Government
Affairs na portáli MagNET), právneho oddelenia alebo oddelenia pre dodržiavanie predpisov.
OT.: Máme ťažkosti so získaním povolenia na výstavbu nášho nového závodu od vedenia mesta.
Náhodou poznám jednu členku mestskej rady a rád by som ju pozval na kávu a vysvetlil jej,
prečo by nás mala podporiť. Môžem to urobiť?
ODP.: Nie. Keďže účelom tohto stretnutia by bolo ovplyvňovanie verejného činiteľa pri rozhodovaní,podľa miestnych zákonov by pravdepodobne spadalo do kategórie lobingu. Bez písomného povolenia
od predstaviteľa ústredia spoločnosti, ktorý je výslovne oprávnený riešiť tieto otázky, sa nesmiemepúšťať do žiadneho druhu lobovania.

KÓDEX SPRÁVANIA A ETIKY 2022
Magna International

11

Pri našej činnosti sa riadime filozofiou, že všetci, zamestnanci i manažment, sa delíme o zodpovednosť
za úspech spoločnosti Magna. Aby sme si mohli túto zodpovednosť splniť, musíme všetci konať
s morálnou integritou. To znamená, že musíme dodržiavať literu a ducha platných zákonov, tento kódex
i naše záväzky.

KÓDEX SPRÁVANIA A ETIKY 2022
Magna International

12

NAŠI AKCIONÁRI/INVESTORI
Finančné vykazovanie
Dôveryhodnosť spoločnosti Magna závisí od presnosti našich finančných výkazov, pričom musímedodržiavať všetky príslušné zákony. Naše finančné záznamy musia byť úplne presné.
Naše finančné kontroly majú zaručiť presnosť a včasné vydanie finančných správ. Ak sa niekto pokúsi
tieto kontroly obísť na základe falošných alebo zavádzajúcich záznamov, prípadne ak to prikáže
niekomu inému, nebudeme to tolerovať. Takýto čin predstavuje vážne porušenie nášho kódexu
a v niektorých prípadoch aj trestný čin.
OT.: Pracujem na účtovnom oddelení a nedávno prišlo niekoľko faktúr od veľkého dodávateľa.
Moja šéfka ma požiadala, aby som ich zaznamenal do ďalšieho kvartálu. Vraj to zlepší naše
finančné výsledky a pomôže to aj cene našich akcií. Mám ju poslúchnuť?
ODP.: Nie. Nepresné datovanie alebo oneskorené vykazovanie nákladov by viedlo
k nadhodnoteným príjmom v tomto štvrťroku a mohlo by ovplyvniť naše finančné výsledky.
Nepresné zaznamenanie akýchkoľvek finančných údajov, aj keď s úmyslom pomôcť
spoločnosti Magna, je porušením tohto kódexu a všeobecne uznávaných účtovných zásad.
Ak dostaneme takúto žiadosť, mali by sme ju odmietnuť. Ak sa cítime nepríjemne alebo ak na
nás nadriadená naďalej vyvíja tlak, ihneď musíme situáciu nahlásiť. Existuje viacero spôsobov
nahlasovania, ako napríklad vedúcemu finančného oddelenia na ústredí skupiny, právneho
oddelenia alebo oddelenia pre dodržiavanie predpisov. Problém môžeme nahlásiť aj
prostredníctvom Horúcej linky spoločnosti Magna Hotline alebo iných vhodných kanálov(ďalšie podrobnosti nájdete v časti „Nahlasovanie porušovania predpisov“ nižšie).

Neprípustné obchodovanie s cennými papiermi
Niekedy v rámci pracovnej činnosti môžeme získať prístup k dôverným informáciám o spoločnosti Magna,
našich dodávateľoch, konkurentoch, zákazníkoch či obchodných partneroch. Ak by sme použili tieto
vnútorné informácie na investičné účely, mohli by sme tým získať nespravodlivú výhodu pred ostatnými
investormi. Nákup a predaj cenných papierov, ako sú akcie a dlhopisy, na základe vnútorných informácií
je nezákonný a sankcie môžu byť veľmi vážne. Preto platí, že ak máme vnútorné informácie o spoločnosti
Magna alebo o inej spoločnosti, môžeme do tejto spoločnosti investovať až vtedy, keď sú dané informácieverejne dostupné a investori mali možnosť zhodnotiť ich.
Máme tiež zakázané poskytovať vnútorné informácie spolupracovníkom alebo ľuďom mimo spoločnosti
Magna, ktorí na to nie sú oprávnení. Tento zákaz sa vzťahuje aj na poskytovanie informácií rodinným
príslušníkom a priateľom.
Ešte prísnejšie požiadavky na našich riaditeľov a vedúcich pracovníkov a určité ďalšie osoby sú uvedené
v Politike v oblasti obchodovania s využitím vnútorných informácií a výpadkov. Tieto osoby majú
po určitý čas zakázané kupovať a predávať cenné papiere spoločnosti Magna.

KÓDEX SPRÁVANIA A ETIKY 2022
Magna International

13

Naša Politika v oblasti obchodovania s využitím vnútorných informácií a výpadkov poskytuje
návod, ako sa vyhnúť zakázaným praktikám.
OT.: Na základe interných správ viem, že naše tržby výrazne stúpli a že náš zisk za tento kvartál
bude vyšší, ako očakávajú analytici. Môžem poradiť svojej sestre, aby nakúpila akcie spoločnosti
Magna skôr, ako zverejníme náš štvrťročný zisk?
ODP.: Nie. Využívanie vnútorných informácií vo vlastný prospech alebo v prospech iných osôb vrátane
rodiny a priateľov je nezákonné a v rozpore s naším kódexom.

Zverejňovanie informácií
Ako verejne obchodovaná spoločnosť musíme poskytovať úplné, presné a včasné informácie v našichverejných dokumentoch. Túto povinnosť berieme veľmi vážne a snažíme sa dodržiavať všetky platné
zákony týkajúce sa zverejňovania obchodných, prevádzkových a finančných informácií. S cieľom splniť
tieto zložité právne požiadavky sme zriadili Výbor pre zverejňovanie podnikových informácií (Corporate
Disclosure Committee), ktorý je zložený z členov vyššieho podnikového manažmentu.
Každý zamestnanec oprávnený komunikovať s médiami a akcionármi alebo zverejňovať akékoľvek
informácie musí dodržiavať platné zákony týkajúce sa cenných papierov a našu Politiku zverejňovania
podnikových informácií.
Viac podrobností nájdete v našej Politike zverejňovania podnikových informácií.

KÓDEX SPRÁVANIA A ETIKY 2022
Magna International

14

NAŠI ZAMESTNANCI
Rôznorodosť našich zamestnancov je zdrojom sily pre našu globálnu spoločnosť. Preto si vážime
a rešpektujeme ľudí z rôznych prostredí, s rôznymi schopnosťami a názormi.

Životné prostredie, bezpečnosť a ochrana zdravia pri práci
Je nevyhnutné, aby sme pracovali v bezpečnom a čistom prostredí. Snažíme sa byť lídrom v ochrane
zdravia, bezpečnosti a environmentálnej zodpovednosti vo všetkých našich činnostiach a v našom
dodávateľskom reťazci.
Zaviazali sme sa dodržiavať – a zabezpečiť, aby aj naši dodávatelia dodržiavali – všetky zákony
a predpisy týkajúce sa zdravia, bezpečnosti a životného prostredia, ktoré sa na nás vzťahujú, a to tak,že zabezpečíme, aby bol pri každej činnosti vždy implementovaný a monitorovaný programsystematickej kontroly.
Náš záväzok v oblasti zdravia, bezpečnosti a životného prostredia je vysvetlený v Charte zamestnancov
a v Podnikových zásadách a podrobnejšie opísaný v našej Politike bezpečnosti a ochrany zdravia
pri práci a ochrany životného prostredia.

Ochrana osobných údajov
Rešpektujeme súkromie našich zamestnancov a zaväzujeme sa chrániť ich osobné údaje. Osobné údaje
spracúvame zákonne, transparentne a spravodlivo. Vždy prijímame náležité opatrenia na ochranu
integrity a dôvernosti osobných údajov.
OT.: Pracujem na personálnom oddelení. Jedna marketingová spoločnosť ma prednedávnom
požiadala o súkromné adresy všetkých našich zamestnancov, aby im mohla poslať informácieo novej klinike. Aj keď zamestnancov by tieto informácie mohli zaujímať, odmietol som.
Urobil som dobre?
ODP.: Áno. Naše adresy bydlísk sú súkromné a smú sa poskytovať len na legitímne účely a účely
zamestnania alebo ak si to vyžaduje zákon. Marketingová ponuka služieb pre zamestnancov v tomto
prípade nie je akceptovateľným dôvodom na poskytnutie týchto osobných údajov. Išlo by o porušenie
nášho kódexu a možno aj nezákonný postup podľa miestnych zákonov.

Rešpektovanie ľudských práv
Rešpektovanie ľudských práv zamestnancov a iných zainteresovaných skupín je dôležité pre našu
filozofiu správneho podnikania. Zaviazali sme sa dodržiavať všetky príslušné zákony a predpisy týkajúce
sa ľudských práv.

KÓDEX SPRÁVANIA A ETIKY 2022
Magna International15

V súlade s našou Chartou zamestnancov veríme v spravodlivé a rovné zaobchádzanie. Máme zavedené
politiky na boj proti obťažovaniu a diskriminácii, ktoré pomáhajú vytvoriť úctivé prostredie na pracovisku
pre všetkých, a tiež postupy podávania sťažností a vyšetrovania, ktoré pomáhajú napraviť nevhodné
správanie. Naše miestne politiky oslavujú rozmanitosť, podporujú toleranciu individuálnych praktík
a postojov a vychádzajú v ústrety tým, ktorí potrebujú pomoc, na základe všetkých zákonom chránených
dôvodov. Máme aj politiky, ktoré zakazujú násilie a šikanovanie na pracovisku.
Našim zamestnancom poskytujeme spravodlivé pracovné podmienky a netolerujeme využívanie otrockej,
detskej či nútenej práce v našej organizácii ani v našom dodávateľskom reťazci. Naše Globálne
pracovné normy uznávajú Všeobecnú deklaráciu ľudských práv OSN, 8 základných dohovorov
Medzinárodnej organizácie práce (ILO) a Deklaráciu ILO o základných zásadách a právach na prácu.
Spolu s vnútroštátnymi legislatívnymi požiadavkami uznávame právo našich zamestnancov slobodne
pracovať a združovať sa za spravodlivých podmienok v bezpečnom a úctivom prostredí, kde sa snažíme
spĺňať alebo prekračovať platné požiadavky zamestnaneckých noriem.
V súlade s našou Chartou zamestnancov je aj náš záväzok k nediskriminačným praktikám priodmeňovaní, ktoré spravodlivo odmeňujú zamestnancov s ohľadom na objektívne kritériá a zásady
vnútornej rovnosti, ako aj vonkajšej konkurencieschopnosti, a to bez ohľadu na osobné charakteristiky.
Očakávame, že každý dodávateľ alebo iná spoločnosť, s ktorou spolupracujeme, bude dodržiavať platné
právne predpisy.
OT.: Mám podozrenie, že jeden z našich dodávateľov využíva neplnoletých pracovníkov.
Čo mám robiť?
ODP.: Okamžite túto skutočnosť nahláste nadriadenému, právnemu oddeleniu, oddeleniu pre právny
súlad alebo nákupnému oddeleniu.
OT.: Zvažujem, že povýšim pracovníčku z našej kancelárie v Troy v štáte Michigan na pozíciu,kde bude v kontakte s našimi severoamerickými dodávateľmi. Hoci má potrebnú kvalifikáciu,obávam sa, že jej hendikep môže niektorých dodávateľov uviesť do rozpakov. Je to legitímny
dôvod, aby som povýšil niekoho iného?
ODP.: Nie. Snažíme sa poskytovať rovnaké príležitosti na kariérny rast každému bez diskrimináciez nezákonných dôvodov, napríklad z dôvodu postihnutia. Ak má na pozíciu potrebnú kvalifikáciu a dokáže
si plniť najdôležitejšie pracovné povinnosti, nesmiete jej odoprieť povýšenie z dôvodu jej postihnutia.

Rôznorodosť a inklúzia
Naši zamestnanci sú kľúčovými zainteresovanými skupinami v našej globálnej spoločnosti. Naším cieľom
je prilákať, získavať a udržiavať talenty z rôznych prostredí, s rôznymi názormi a schopnosťami. Našímcieľom je vytvoriť bezpečné, úctivé a inkluzívne pracovisko, ktoré má hlboké základy v našej Charte
zamestnancov, kde sa naši zamestnanci môžu naplno venovať práci, vyznávať naše základné hodnoty,dosahovať udržateľné výsledky a vylepšovať našu globálnu značku.

KÓDEX SPRÁVANIA A ETIKY 2022
Magna International

16

Dodržiavame všetky platné pracovnoprávne predpisy vrátane tých, ktoré zakazujú diskrimináciu
a obťažovanie a prikazujú primerane sa prispôsobiť odlišnostiam. Zaviazali sme sa poskytovať rovnakémožnosti zamestnania a kariérneho postupu každému a bez diskriminácie, a to okrem iného na základeveku, rasy, náboženstva, etnickej príslušnosti, farby pleti, fyzických čŕt, pohlavia, sexuálnej orientácie,rodovej identity/identifikácie, jazykových rozdielov, národnosti alebo národnostného pôvodu, rodinného
alebo manželského stavu, fyzických, duševných alebo vývinových schopnosti, sociálno-ekonomického
postavenia či inej zákonom chránenej osobnostnej črty.

Obozretná komunikácia
Musíme sa uistiť, že to, čo napíšeme a povieme v práci i mimo nej, je v súlade s integritou a štandardmi,
ktoré sa od nás očakávajú.
Na ochranu našej vlastnej reputácie i reputácie spoločnosti Magna je dôležité, aby bola všetka naša
písomná komunikácia pripravená dôkladne a so zreteľom na to, že raz by mohla byť zverejnená. Aj keďmáme slobodu prejavu a všetky zákonné práva komunikovať, na sociálnych sieťach nikdy nesmieme
zverejňovať materiál, ktorý znevažuje spoločnosť alebo zákazníkov, prezrádza dôverné informácie alebo
porušuje autorské a patentové práva spoločnosti Magna.
Okrem toho, ak nás novinár, profesionál z nášho odvetvia, akcionár a pod. požiada o rozhovor alebo
komentár k záležitosti týkajúcej sa spoločnosti Magna, treba ho bez komentára odkázať na oprávneného
hovorcu spoločnosti Magna.
Naša Politika dôslednej komunikácie, Globálna politika používania e-mailu, internetu a sociálnychmédií a Politika komunikácie s externými médiami sú užitočnými zdrojmi odpovedí na otázky
komunikácie.
OT.: Niekedy si ventilujem frustráciu z jedného z našich dodávateľov na Facebooku, kde mám
250 priateľov. Robím to vo voľnom čase a mám prísne nastavenia súkromia, takže tieto príspevky
vidia len moji priatelia a rodinní príslušníci. Je to v poriadku?
ODP.: Nie. Príspevky na sociálnych sieťach nie vždy zostanú súkromné. Nikdy nesmieme znevažovať
našich dodávateľov na žiadnom verejnom fóre. Ak sa táto obava týkajúca sa nášho dodávateľa vzťahuje
na porušenia tohto kódexu, nahláste to nadriadenému, právnemu oddeleniu, oddeleniu pre právny súladalebo prostredníctvom Horúcej linky spoločnosti Magna Hotline. Iné problémy najlepšie vyriešitena základe princípu otvorených dverí spoločnosti Magna.
OT.: V novinovom článku na internete som našiel nepresné informácie o našich nedávnych
finančných výsledkoch. Rád by som k článku uviedol komentár so správnymi informáciami.
Môžem to urobiť?
ODP.: Nie. Na nepresné informácie ihneď upozornite oddelenie podnikovej komunikácie alebo vzťahov
s investormi. Ak uverejňujeme informácie o našom podnikaní, vystupujeme ako neoprávnení hovorcovia
spoločnosti.

KÓDEX SPRÁVANIA A ETIKY 2022
Magna International

17

Nahlasovanie porušovania predpisov
Ak sa dozvieme o porušení tohto kódexu alebo akýchkoľvek s ním súvisiacich politík, môžeme ich nahlásiť
interne prostredníctvom rozhovoru s nadriadeným, právnym oddelením alebo oddelením pre právny súladalebo môžeme incident nahlásiť aj cez Horúcu linku spoločnosti Magna Hotline online na adrese
www.magnahotline.com. Ak radšej chcete podať telefonické hlásenie cez Horúcu linku, môžete pomocou
webovej lokality Horúcej linky spoločnosti Magna vyhľadať miestne bezplatné telefónne čísla pre každú
krajinu, v ktorej pôsobíme. Túto službu poskytuje nezávislá tretia strana a je k dispozícii 24 hodín denne,
365 dní v roku. Svoje hlásenia môžeme podávať anonymne (pokiaľ to nezakazujú miestne zákony).
Uveďte dostatočne podrobné informácie, aby sa vec mohla účinne prešetriť. V niektorých prípadochmôžeme porušenia hlásiť regulačnému orgánu aj externe. Žiadny bod tohto Kódexu vám nezakazujevyužívať mechanizmy nahlasovania regulačných orgánov, pokiaľ to povoľujú zákony vašej domovskej
krajiny.

OT.: Čo sa stane, ak porušenie nahlásim prostredníctvom Horúcej linky spoločnosti Magna Hotline?
ODP.: Všetky hlásenia prijaté prostredníctvom Horúcej linky spoločnosti Magna Hotline na začiatku
kontrolujú naši administrátori Horúcej linky spoločnosti Magna, ktorí zvážia, či je potrebné vyšetrovaniea kto by ho mal viesť. Ďalšie informácie o našich praktikách vyšetrovania nájdete v našej Politikevyšetrovania hlásení v oblasti etikyKÓDEX SPRÁVANIA A ETIKY 2022
Magna International

18

NAŠE PODNIKANIEVyužívanie dôverných informácií
Ako každé iné aktívum, dôverné informácie vrátane obchodných tajomstiev, informácií a duševného
vlastníctva, ktoré patria nám, našim zákazníkom alebo dodávateľom, sú cennou súčasťou nášho
podnikania a my ich musíme chrániť. Naša Politika pre označovanie a zaobchádzanie s informáciami
stanovuje rôzne úrovne dôvernosti, pričom každá má svoje vlastné pravidlá pre to, ako môžu byť takéto
rôzne úrovne informácií uchovávané, kopírované, šírené, prenášané a likvidované. Dôverné informácie
by sa nemali poskytovať nikomu mimo spoločnosti Magna, ak to nie je na schválený obchodný účel alebo
ak si to nevyžaduje zákon, pričom by sa mali poskytovať iba interne a „v potrebnej miere“.
OT.: Ako môžem chrániť naše dôverné informácie?
ODP.: Existuje veľa krokov, ktoré môžeme podniknúť na ochranu dôverných informácií. K dôverným
záznamom a informáciám by sme mali pristupovať veľmi opatrne a svoje elektronické zariadenia by sme
nemali nechávať bez dozoru, najmä na služobných cestách a obchodných podujatiach. Okrem toho by
sme nemali hovoriť o záležitostiach týkajúcich sa spoločnosti Magna vo verejných priestoroch, napríklad
v preplnenom výťahu či v lietadle. Musíme sa oboznámiť aj s našimi politikami správy informáciía usmerneniami dostupnými na portáli MagNET.

Investície a obchodné príležitosti
Musíme sa vyhýbať situáciám, kde by naše osobné záujmy boli v konflikte so záujmami spoločnosti
Magna, a tiež situáciám, ktoré by tak mohli pôsobiť. Ak napríklad objavíme obchodné príležitosti vďaka
svojmu zamestnaniu alebo vďaka využitiu prostriedkov či informácií spoločnosti Magna, nesmieme tieto
príležitosti využiť vo svoj osobný prospech. Zdroje spoločnosti Magna nesmieme využívať na osobný
prospech. Okrem toho sa nikdy nesmieme zapájať do aktivít, pri ktorých by sme konkurovali
spoločnosti Magna.
OT.: Pracujem v strojárstve a stalo sa to počas výkonu práce. Vymyslel som nový dizajn
prevodovky, ktorý by mohol zaujímať našich zákazníkov z automobilového priemyslu.
Keďže dizajn som vymyslel ja, môžem ho predať priamo im?
ODP.: Nie, išlo by o porušenie nášho kódexu. Akékoľvek duševné vlastníctvo vytvorené ako súčasť našej
práce patrí spoločnosti Magna. Okrem toho každý dizajn, ktorý vznikne v rámci nášho zamestnania
v spoločnosti Magna a s použitím jej zdrojov, predstavuje pre spoločnosť cennú obchodnú príležitosť.
Bez súhlasu spoločnosti Magna nesmiete takéto situácie využiť vo svoj osobný prospech.
OT.: Dohliadam na otvorenie novej divízie a vyberám si medzi dvomi krajinami, kde by mohlasídliť. Jedna z krajín ponúka osobnú daňovú úľavu starším zamestnancom (vrátane mňa),ak tam otvoríme našu divíziu. Čo mám robiť?
ODP.: Tento nárok na osobnú daňovú úľavu vedie ku konfliktu záujmov. Za spoločnosť Magna by sme
nemali prijímať rozhodnutia, ktoré by mohli viesť k osobnému prospechu. Skôr než rozhodnete o otvorení
divízie, zverejnite tento konflikt v súlade s našou Politikou v oblasti konfliktu záujmov a počkajte na ďalšie
pokyny od vedenia.

KÓDEX SPRÁVANIA A ETIKY 2022
Magna International

19

Sebazvýhodňovanie a zaobchádzanie s rodinnými príslušníkmi a priateľmi
Naše osobné záujmy a vzťahy by nemali zasahovať do našich pracovných povinností. Preto nie jevhodné, aby bol ktokoľvek priamym nadriadeným svojich rodinných príslušníkov a blízkych priateľov, abys nimi bol v priamom hierarchickom vzťahu alebo aby materiálne ovplyvňoval hodnotenie ich výkonnosti
alebo ich odmeňovanie. Tiež nie je vhodné, aby zamestnanec rozhodoval o prijatí do zamestnania,
hodnotení, poskytnutí finančnej podpory alebo uzavretí zmluvného či iného obchodného vzťahu, ak ide
o rodinného príslušníka alebo blízkeho priateľa či firmu alebo organizáciu, v ktorej má zamestnanec alebo
jeho rodinní príslušníci či blízki priatelia významný podiel.
Konkrétne to znamená, že ak naše pracovné rozhodnutia môžu byť ovplyvnené pozíciou alebo záujmami
príbuzného či blízkeho priateľa, prípadne akýmkoľvek významným podielom, ktorý my alebo naši príbuzníči blízki priatelia majú v inom podniku alebo organizácii, musíme o týchto situáciách informovať v súlade
s našou Politikou v oblasti konfliktu záujmov. Taktiež musíme dodržať prípadné stanovené opatrenia,
aby sa zaručilo, že všetky takéto rozhodnutia sa prijmú spravodlivým a transparentným spôsobom.
OT.: Som nákupca na oddelení nákupu. Moju manželku nedávno prijali na miesto vedúcej predaja
u jedného z našich dodávateľov. Ide o konflikt záujmov?
ODP.: Áno. Nová pozícia vašej manželky by mohla ovplyvniť váš obchodný úsudok alebo to tak môženavonok pôsobiť. Tento konflikt by sa mal oznámiť v súlade s našou Politikou v oblasti konfliktu záujmov.
Vďaka tomu môže manažment posúdiť situáciu a prijať potrebné opatrenia na vyriešenie tohto konfliktu.
Pomôže to spoločnosti Magna a vás a vašu manželku to ochráni pred prípadným podozrenímz nenáležitého postupu.

Externé pozície
Aby sme spoločnosti Magna pomohli uspieť, svojej práci musíme v pracovnom čase venovať náležitú
pozornosť. Preto nesmieme prijímať externé záväzky, ktoré by znížili čas a pozornosť venovanú našej
práci v spoločnosti Magna.
Ak sme to neoznámili v súlade s našou Politikou v oblasti konfliktu záujmov a nezískali sme potrebné
povolenia, máme zakázané prijímať platené alebo neplatené pozície, na ktorých by ste sa mohli dostať
do konfliktu záujmov so spoločnosťou Magna, alebo ktoré by mohli vzbudiť dojem takéhoto konfliktu.

Dary a ponuky reprezentačného charakteru
Naše vzťahy so všetkými partnermi musia byť založené na integrite a zdravom obchodnom úsudku.
To znamená, že pri dávaní a prijímaní darov či ponúk reprezentačného charakteru (za ktoré sa môžepovažovať čokoľvek cenné) musíme byť opatrní, aby sme tým nekompromitovali náš záväzok prijímať
spravodlivé rozhodnutia v prospech spoločnosti Magna.
V rámci našich obchodných vzťahov so zákazníkmi alebo dodávateľmi je akceptovateľné príležitostnedávať a prijímať primerané dary či ponuky reprezentačného charakteru nevysokej hodnoty. Každý

KÓDEX SPRÁVANIA A ETIKY 2022
Magna International

20

poskytnutý dar či ponuku reprezentačného charakteru treba zároveň presne a transparentne zaznamenať
do správ o výdavkoch a do účtovných kníh a záznamov spoločnosti Magna.
V prípade verejných činiteľov musíme byť obzvlášť opatrní, aby sme neporušili právne predpisy. Predposkytnutím daru alebo ponuky reprezentačného charakteru verejným činiteľom treba najprv požiadať
o písomné schválenie. Viac o potrebných povoleniach a bližšie informácie o daroch a ponukách
reprezentačného charakteru nájdete v našej Politike v oblasti darov a ponúk reprezentačného
charakteru.
OT.: Jeden z našich dodávateľov sa ponúkol, že mi zaplatí letenku a ubytovanie, aby som si mohol
pozrieť zápas svojho obľúbeného tímu na majstrovstvách. Je to v poriadku?
ODP.: Nie. Naše obchodné rozhodnutia musia byť vždy motivované výlučne najlepšími záujmami
spoločnosti Magna. Prijatie takéhoto extravagantného daru by mohlo vyvolať dojem, že tohto dodávateľa
uprednostníme pri budúcich rozhodnutiach o nákupe. Obchodné dary a ponuky reprezentačného
charakteru môžeme prijímať len príležitostne za predpokladu, že budú primerané a nevysokej ceny.
V prípade pochybností sa obráťte na právne oddelenie alebo oddelenie pre právny súlad.
OT.: Štátnemu kontrolórovi, ktorý v uplynulých rokoch realizoval niekoľko environmentálnych
kontrol v mojej divízii, sa má budúci mesiac narodiť dieťa. Rád by som mu daroval fľašu whisky.
Bolo by to v poriadku?
ODP.: Poskytovanie darov a ponúk reprezentačného charakteru verejným činiteľom si vyžaduje mimoriadnu
obozretnosť a predbežné povolenie v súlade s našou Politikou v oblasti darov a ponúk reprezentačného
charakteru. Ďalšie informácie získate od právneho oddelenia alebo oddelenia pre právny súlad.

KÓDEX SPRÁVANIA A ETIKY 2022
Magna International

21

DODATOČNÉ ZDROJE
Ak máte akékoľvek otázky alebo potrebujete viac informácií o našom Kódexe správania a etiky, môžete
sa obrátiť na tím spoločnosti Magna pre etiku a právny súlad. Zoznam členov tímu pre právny súladnájdete na adrese magna.com alebo na stránke Ethics & Legal Compliance na portáli MagNET.

KÓDEX SPRÁVANIA A ETIKY 2022
Magna International

22

GLOSÁR
Čokoľvek cenné: Okrem iného môže ísť o hotovosť (alebo ekvivalent hotovosti, napríklad darčekové
poukážky), dary, príspevky na charitu, jedlo, výdavky na cestovanie, lístky na podujatia alebo iné
zábavné akcie, výdavky na vzdelávanie, prísľub budúceho zamestnania a akcie spoločnosti.
Úplatok: Druh nevhodnej platby. Úplatok je poskytnutie alebo ponúknutie čohokoľvek s určitou
hodnotou inej osobe pre osobný prospech, čo sa môže vnímať ako pokus o ovplyvnenie konania aleborozhodnutia (napr. jeho prijatie alebo neprijatie) v mene organizácie, ktorú zastupuje, na vlastný osoh
alebo na poskytnutie výhody spoločnosti Magna.
Súlad: Dodržiavanie litery a ducha zákona, tohto kódexu a všetkých našich politík.
Konflikt záujmov: Konflikt záujmov všeobecne označuje situáciu, keď môžeme prijať alebo ovplyvniť
obchodné rozhodnutie za spoločnosť Magna, pričom sa naše osobné záujmy (alebo záujmy našich
príbuzných či blízkych osôb) odlišujú od záujmov spoločnosti Magna.
Platby za uľahčenie (alebo „namazanie“): Forma úplatku, zvyčajne poskytovaná nižším verejným
činiteľom výmenou za bežné služby alebo rozhodnutia, na ktoré by mala spoločnosť Magna inakzákonný nárok.
V dobrej viere: S čestným a úprimným úmyslom.
Verejný činiteľ: Úradník alebo zamestnanec vlády, ministerstva alebo inštitúcie, akejkoľvek verejnej
medzinárodnej agentúry alebo akákoľvek osoba konajúca z úradnej moci v mene vlády, ministerstva
alebo verejnej medzinárodnej agentúry, ale aj akákoľvek iná osoba považovaná za verejného činiteľa
podľa našich postupov.
Vnútorné informácie: Informácie, ktoré nie sú známe investorom ani verejnosti, a ktoré by, ak by boliznáme, podstatne zmenili ich názor na hodnotu spoločnosti alebo jej akcie a dlhopisy. Ide napríklad
o informácie o významných akvizíciách a fúziách, zmenách vo vyššom vedení a dôležitých súdnycha pracovnoprávnych sporoch.
Nezákonná provízia: Forma úplatku, pri ktorej sa časť zaplatenej alebo splatnej sumy vráti ako osobná
odmena za uzatvorenie alebo podporu obchodnej dohody.
Lobing: Komunikácia s verejnými činiteľmi na akejkoľvek úrovni štátnej správy vrátane osôb zvolených
do úradu a zamestnancov štátnych inštitúcií s cieľom ovplyvniť rozhodovanie, či už pozitívne alebo
negatívne.
Osobné údaje: Informácie súvisiace s jednou identifikovanou alebo identifikovateľnou fyzickou osobu.
Fyzická osoba môže byť identifikovateľná, ak ju možno identifikovať priamo či nepriamo odkazom na (i)identifikátor, ako je jej meno, identifikačné číslo alebo údaje o polohe, alebo (ii) faktory, ktoré vyjadrujú
fyzické, sociálne alebo finančné podrobnosti o nej.
Spracovanie osobných údajov: Akékoľvek operácie vykonávané s osobnými údajmi vrátane
zhromažďovania, zaznamenávania, organizovania, štruktúrovania, ukladania, pozmeňovania, používania,
zverejňovania, vymazávania alebo likvidácie osobných údajov.

KÓDEX SPRÁVANIA A ETIKY 2022
Magna International

23

Rodinní príslušníci alebo blízki priatelia: Zahŕňajú manžela/manželku, životného partnera, rodičov,starých rodičov, vnúčatá, súrodencov, tety, strýkov, netere, synovcov, príbuzných, ktorých sme nadobudlisobášom, nevlastných/adoptívnych/pestúnskych príbuzných, osoby, ktoré sú s nami späté a bývajú
v našom byte/dome, a priateľov, s ktorými sa spoločensky stýkame mimo pracoviska.
Podstatný záujem: Osoba má podstatný záujem o obchodný subjekt, keď (i) priamo alebo nepriamo
ovláda desať (10 %) a viac percent akciového kapitálu, pasív alebo majetkových podielov obchodného
subjektu, (ii) investovala desať (10 %) alebo viac percent svojho vlastného kapitálu do obchodného
subjektu, (iii) zastáva vedúcu úlohu v obchodnom subjekte alebo (iv) by mala prospech priamo
z obchodného vzťahu so spoločnosťou Magna.
Tretia strana: Osoba, organizácia alebo firma pôsobiaca v externom vzťahu voči spoločnosti Magna.

Originally Enacted: May 1, 2016
Current Version: May 1, 2022
Next Review: Q2 2025
Issued by: Ethics and Legal ComplianceApproved by: Board of DirectorsKÓDEX SPRÁVANIA A ETIKY 2022
Magna International

24

Magna International Inc.
337 Magna Drive
Aurora, Ontario
Kanada L4G 7K1
Telefón: (905) 726-2462
SPOJTE SA SO SPOLOČNOSŤOU MAGNA

magna.com

KÓDEX SPRÁVANIA A ETIKY 2022
Magna International25